b'\n_START_ARTICLE_\nVeolia Transport\n_START_SECTION_\nHistorie\n_START_PARAGRAPH_\nI 1990 etablerede Linjebus sig i Danmark, da man vandt k\xc3\xb8rsel for HT i Hvidovre, H\xc3\xb8je Taastrup og Roskilde. Man overtog de gamle entrepren\xc3\xb8rers busser. I de f\xc3\xb8lgende HT-udbud vandt man mere k\xc3\xb8rsel og i 1992 k\xc3\xb8btes DSV Bus. I 1994 havde Linjebus 25,8\xc2\xa0% af den samlede HT k\xc3\xb8rsel i 1996. I 1998 gik det dog d\xc3\xa5rligt for Linjebus, og man tabte en masse k\xc3\xb8rsel og kom helt ned p\xc3\xa5 kun at have 39 kontraktbusser for HT, inden man igen fik heldet med sig og vandt mere k\xc3\xb8rsel for HT._NEWLINE_I 1993 p\xc3\xa5begyndte Linjebus k\xc3\xb8rsel i VT-omr\xc3\xa5det. Det skete da man k\xc3\xb8bte (Oluf Larsens) Bustrafikken i Slagelse. I 1997 k\xc3\xb8bte Linjebus Odderbanens busselskab HHJ Bus, der k\xc3\xb8rte for \xc3\x85rhus Amt (nuv. Midttrafik). Ogs\xc3\xa5 i 1997 blev Linjebus solgt til Franske CGEA Transport. I 1998 vandt man k\xc3\xb8rsel for VT, STS og NT. Siden var Linjebus et landsd\xc3\xa6kkende busselskab. I 2000 skiftede Linjebus navn til Connex, og i 2001 k\xc3\xb8btes halvdelen af det skandaleramte busselskab Combus af Arriva.\n_START_SECTION_\n\xc3\x98resundstogstrafikken\n_START_PARAGRAPH_\nVirksomheden overtog den 11. december 2011 DSBFirsts kontrakt med Sk\xc3\xa5netrafiken p\xc3\xa5 \xc3\x98resundstogstrafikken p\xc3\xa5 grund af DSBFirsts \xc3\xb8konomiske problemer.\n_START_SECTION_\nVeolia p\xc3\xa5 Vestbredden\n_START_PARAGRAPH_\nP\xc3\xa5 grund af Veolias drift af de segregerede buslinjer mellem den besatte Vestbred og \xc3\x98stjerusalem, der er forbeholdt j\xc3\xb8diske bos\xc3\xa6ttere, er Veolias overtagelse af \xc3\x98resundstogstrafikken blevet m\xc3\xb8dt kritik i svenske medier.'